《同年安彦臣黄门水心亭》
明代·田登

涂方山㟪𡾊，泯涪江沧漭。达人纵大观，疏凿成俯仰。

茅茨结中间，源泉𣲖分党。环柱斗栖檐，连楹础跃□。

月牖开通明，风帘障虚敞。瀑布淙铮鸣，水镜浸淫滉。

博岸缭郛廓，修竹排筼簜。驯鸟呼友朋，游鱼忘罦网。

怪石欹无名，蔫花秀而爽。万绿茁春颜，霜红振秋响。

未拟三台公，试作一亭长。黄卷拟圣贤，大义发深想。

体验重身心，弘深事咨访。经纶发机杼，扃钥归指掌。

所以君子心，未达穷先养。君今养巳充，世纷适魍魉。

愿酌水心清，谈笑浥尘壤。

作者简介：田登(1463-1514) ，字有年，成武县（今山东成武）永固里人，明弘治九年（1496年）中进士，官至监察御史。主要作品有《吟呻一览集》。